גבאי נפרד מלבני: "מעריך את תרומתה למדינה" - סרוגים
חדשות סרוגים > חדשות > חדשות פוליטי מדיני > גבאי נפרד מלבני: "מעריך את תרומתה למדינה"
לאחר שציפי לבני הודיעה כי מפלגתה לא תמשיך בכנסת הבאה, חברי הכנסת נפרדו מהח"כית הפורשת. יו"ר העבודה אבי גבאי: "על אף המחלוקת בינינו, מודה ללבני ומעריך את תרומתה למדינה"
עטרה גרמן, אוריאל בארי, חדשות סרוגים18.02.19 15:39 י"ג באדר א' תשעט
הכנסת נפרדת: לאחר שח"כ ציפי לבני הודיעה היום (שני) כי מפלגת התנועה לא תתמודד בבחירות הקרובות לכנסת העשרים ואחת, ח"כים רבים התייחסו להודעת הפרישה ונפרדו מלבני.
"ציפי לבני היא שותפה מרכזית במחנה שמאמין בשלטון החוק, בפתרון מדיני ובשמירה על ישראל כמדינה יהודית ודמוקרטית" אמר יו"ר העבודה אבי גבאי, האחראי למעשה לפרישתה בעקבות פיטוריה מהמחנה הציוני. "על אף המחלוקת בינינו, ביום הזה אני מבקש להודות לה ולהעריך את תרומתה למדינה. נמשיך להניף את דגלי השלום והדמוקרטיה".
גם ח"כים נוספים בעבודה נפרדו מהשותפה לשעבר במפלגתם. "ציפי לבני תחסר בנוף הפוליטי בישראל" אמר ח"כ איתן כבל. "היא אולי הקול האחרון והברור שמדבר כיום על שלום ומו״מ עם הפלסטינים מתוך דאגתה הכנה לשלמותה של המדינה כמדינה יהודית ודמוקרטית. ציפי הייתה שותפת אמת במחנה הציוני שהגיע להישג של 24 מנדטים בבחירות הקודמות ופרישתה היא אובדן גדול לכנסת ולמחנה השלום״.
ח"כ עמיר פרץ הוסיף כי "עזיבתה של ציפי לבני היא אבידה למחנה הדמוקרטי בישראל. פעלנו יחד בזירות רבות ובכל המצבים היא העמידה בראש סדר העדיפויות את המאבק למען השלום כדי לשמור על ישראל יהודית ודמוקרטית. ‏⁦ציפי, אני מאחל לך בהצלחה ומשוכנע כי תמצאי את הדרך לתרום למען עתידה של מדינת ישראל". כמו כן, ח"כ איתן ברושי הודה ללבני "על שנים של תרומה משמעותית למדינת ישראל. תודה על הנפת ערכי השלום והדמוקרטיה. אין ספק שתחסרי בנוף של הפוליטיקה הישראלית".
"מכה קשה לחברה ולמדינת ישראל"
גם בקרב מפלגתה התייחסו בעצב לפרישה של לבני, כאשר ח"כ איל בן ראובן אמר כי "פרישתה של התנועה היא מכה קשה לחברה ולמדינת ישראל. מפלגת התנועה היא הקול היחידי שמדבר ברור על אושיות הדמוקרטיה, על חזרה למסלול המדינה היהודית דמוקרטית, על עצמאות וחיזוק שומרי הסף. לצערי, משחקי האגו של כלל שחקני המרכז והשמאל ושיקולים מוטעים, נמצאים גבוה מעל מסרי האחדות וכיווני הפעולה הנכונים. היעלמות התנועה בשלב זה היא חור שחור במפת הפוליטיקה הישראלית. מפלגת התנועה הפסידה בקרב, אבל אנחנו במערכה על מדינת ישראל. אין לנו את הפריבילגיה לוותר".
יו"ר הסוכנות היהודית יצחק הרצוג, אשר התמודד יחד עם לבני בבחירות האחרונות כמנהיגי המחנה הציוני, אמר בתגובה לפרישה כי "ציפי לבני חברתי היא מנהיגה ישראלית פטריוטית וחשובה שתרמה ועוד תתרום רבות למדינת ישראל ולעם ישראל. יחד הקמנו בבחירות 2015 את המחנה הציוני – כח פוליטי מרכזי, מתון ורחב שהביא להישג יוצא דופן והפיח תקווה בליבם של רבים. בהצלחה ציפי חברתי בהמשך דרכך!"
אבו נאצר | 18-02-2019 16:58
אין לי ספק שיצחק ליבני היה נותן לה את ברכת הדרך.
ברוך שפטרנו מהצבועה הזו
אסתר אלחרר | 18-02-2019 18:39
מבכים את לכתה אלק הצבועים האלו אף אחד לא רצה אותה אצלו כי מכירים אותה כמה בוגדנית היא ... ברוך ה' שלא תחזור בחלום חחחח שתשב בשלום עם משפחתה שלא תטריד אותנו
יאיר | 07-06-2019 12:09
כמה שטויות על טיפשה אחת. שיא גינס. יבושם לכם תמשיכו לקשקש.